ddrg/super_eurlex huggingface dataset:
Euroopa Liidu Teataja L 327 , 21/12/1999 Lk 0012 - 0012



Nõukogu määrus (EÜ) nr 2704/1999, 14. detsember 1999, millega muudetakse määrust (EÜ) nr 1251/1999, millega kehtestatakse toetussüsteem teatavate põllukultuuride tootjatele EUROOPA LIIDU NÕUKOGU, võttes arvesse Euroopa Ühenduse asutamislepingut, eelkõige selle artiklit 37, võttes arvesse komisjoni ettepanekut, [1] võttes arvesse Euroopa Parlamendi arvamust, [2] võttes arvesse majandus- ja sotsiaalkomitee arvamust [3] ning arvestades, et: (1) määruse (EÜ) nr 1251/1999 [4] artikli 6 lõikega 3 nähakse ette, et tõhusate kontrollisüsteemide rakendamise korral võib tootmisest kõrvaldatud maad kasutada sellise materjali saamiseks, millest valmistatakse ühenduses tooteid, mis ei ole ette nähtud eelkõige inim- või loomatoiduks; (2) GATTi raames Euroopa Majandusühenduse ja Ameerika Ühendriikide vahel sõlmitud ja õliseemneid käsitleva vastastikuse mõistmise memorandumi punkti 7 järgimise tagamiseks on vaja sätestada võimalus vähendada toodetavate inim- või loomatoiduks kasutatavate kõrvalsaaduste kogust juhul, kui vastasel korral oleks selliste kõrvalsaaduste üldkogus üle ühe miljoni tonni aastas väljendatuna sojajahu ekvivalendina; (3) seepärast on vaja muuta määrust (EÜ) nr 1251/1999, ON VASTU VÕTNUD KÄESOLEVA MÄÄRUSE: Artikkel 1 Määruse (EÜ) nr 1251/1999 artikli 6 lõikele 3 lisatakse järgmine lõik: "Juhul kui esimese lõigu kohaselt tootmisest kõrvaldatud maal õliseemnete kasvatamise tulemusel saadud inim- või loomatoiduks kasutatavate kõrvalsaaduste kogus on tootjatega sõlmitud lepingutes hõlmatud prognoositavate koguste alusel üle ühe miljoni tonni aastas väljendatuna sojajahu ekvivalendina, vähendatakse eespool nimetatud koguse piiramiseks ühe miljoni tonnini igas lepingus prognoositavat kogust, mida võib kasutada inim- või loomatoiduks." Artikkel 2 Käesolev määrus jõustub seitsmendal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 14. detsember 1999 Nõukogu nimel eesistuja K. Hemilä [1] EÜT C 12, 17.1.1996, lk 11. [2] EÜT C 141, 13.5.1996, lk 277. [3] EÜT C 97, 1.4.1996, lk 30. [4] EÜT L 160, 26.6.1999, lk 1. --------------------------------------------------
Euroopa Liidu Teataja L 327 , 21/12/1999 Lk 0048 - 0048



Komisjoni määrus (EÜ) nr 2719/1999, 20. detsember 1999, millega muudetakse määrust (EÜ) nr 1431/94, milles sätestatakse nõukogu määruses (EÜ) nr 774/94 ettenähtud impordikorra üksikasjalikud rakenduseeskirjad kodulinnulihasektoris EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 29. märtsi 1994. aasta määrust (EÜ) nr 774/94 kõrgekvaliteedilise veiseliha, samuti sealiha, kodulinnuliha, nisu ja meslini ning kliide, peprede ja muude jääkide suhtes teatavate ühenduse tariifikvootide avamise ja haldamise kohta, [1] viimati muudetud komisjoni määrusega (EÜ) nr 2198/95, [2] eriti selle artiklit 7, võttes arvesse nõukogu 29. oktoobri 1975. aasta määrust (EMÜ) nr 2777/75 kodulinnulihaturu ühise korralduse kohta, [3] viimati muudetud komisjoni määrusega (EÜ) nr 2916/95, [4] eriti selle artiklit 15, ning arvestades, et: (1) komisjoni määrusega (EÜ) nr 1431/94, [5] viimati muudetud määrusega (EÜ) nr 1514/97, [6] sätestatakse määruses (EÜ) nr 774/94 ettenähtud impordikorra üksikasjalikud rakenduseeskirjad kodulinnulihasektoris; (2) teatavatest riikidest imporditavate toodete parema kontrolli tagamiseks tuleb litsentsitaotluse esitamisel nõuda tarnelepingut; (3) käesolevas määruses ettenähtud meetmed on kooskõlas kodulinnuliha- ja munaturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EÜ) nr 1431/94 artikli 4 lõike 1 järele lisatakse järgmine lõige: "1a. Litsentsitaotluse juures peab olema tarneleping, milles tõendatakse, et asjaomane taotletava päritoluga kodulinnulihatoode on kvoodi kehtivusaja jooksul ja taotletavas kvoodiga hõlmatud koguses kättesaadav Euroopa Ühendusse tarnimiseks. Käesolevat lõiget kohaldatakse ainult rühmadesse 1, 2 ja 4 kuuluvate toodete suhtes ning kvoodi kehtivusajaks on artiklis 5 sätestatud tähtaeg." Artikkel 2 Käesolev määrus jõustub 1. jaanuaril 2000. Käesolev määrus on tervikuna siduv ja vahetult kohaldatav kõikides liikmesriikides. Brüssel, 20. detsember 1999 Komisjoni nimel komisjoni liige Franz Fischler [1] EÜT L 91, 8.4.1994, lk 1. [2] EÜT L 221, 19.9.1995, lk 4. [3] EÜT L 282, 1.11.1975, lk 77. [4] EÜT L 305, 19.12.1995, lk 49. [5] EÜT L 156, 23.6.1994, lk 9. [6] EÜT L 204, 31.7.1997, lk 16. --------------------------------------------------
Official Journal L 331 , 23/12/1999 P. 0036 - 0036



KOMISJONI MÄÄRUS (EÜ) nr 2754/1999, 22. detsember 1999, millega muudetakse määrust (EÜ) nr 822/1999 teatavate sekkumisametite valduses oleva veiseliha eelnevalt kindlaksmääratud hindadega müügi kohta selle töötlemiseks ühenduses toiduabi eesmärgil EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 27. juuni 1968. aasta määrust (EMÜ) nr 805/68 veise- ja vasikalihaturu ühise korralduse kohta,1 viimati muudetud määrusega (EÜ) nr 1633/98,2 eriti selle artikli 7 lõiget 3 ja artikli 9 lõiget 2, ning arvestades, et: (1) komisjoni määrusega (EÜ) nr 822/1999 (teatavate sekkumisametite valduses oleva veiseliha eelnevalt kindlaksmääratud hindadega müügi kohta selle töötlemiseks ühenduses toiduabi eesmärgil)3 nähakse ette sekkumistoodete müük toiduabi eesmärgil. Heategevusorganisatsioon, kellele töödeldud tooted olid ette nähtud, on väljendanud kavatsust jaotada kaubad teatavates kolmandates riikides. Kõnealust jaotamist pole kohalike raskuste tõttu olnud seni siiski võimalik läbi viia. Nende raskuste ületamiseks vajaliku aja võimaldamiseks tuleks pikendada asjaomaste kaupade ekspordilitsentside kehtivust; (2) käesoleva määrusega ettenähtud meetmed on kooskõlas veise- ja vasikalihaturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EÜ) nr 822/1999 artiklile 5 lisatakse lõige 4: "4. Olenemata komisjoni määruse (EÜ) nr 1445/95*artikli 8 lõikest 1, kehtivad käesoleva määruse alusel toodetud toodete jaoks väljastatud ekspordilitsentsid 12 kuud alates nende väljastamiskuupäevast määruse (EMÜ) nr 3719/88** artikli 21 lõikes 2 määratletud tähenduses. *EÜT L 143, 27.6.1995, lk 35. **EÜT L 331, 2.12.1988, lk 1." Artikkel 2 Käesolev määrus jõustub järgmisel päeval pärast selle avaldamist Euroopa Ühenduste Teatajas. Seda kohaldatakse alates 22. aprillist 1999. Käesolev määrus on tervikuna siduv ja vahetult kohaldatav kõikides liikmesriikides. Brüssel, 22 detsember 1999 Komisjoni nimel komisjoni liige Franz FISCHLER 1 EÜT L 148, 28.6.1968, lk 24. 2 EÜT L 210, 28.7.1997, lk 17. 3 EÜT L 104, 21.4.1999, lk 9.
Komisjoni määrus (EÜ) nr 2780/1999,

27. detsember 1999,

millega muudetakse määrust (EÜ) nr 2449/96, millega avatakse iga-aastased tariifikvoodid CN-koodidega 07141091, 07141099, 07149011 ja 07149019 hõlmatud toodetele, mis pärinevad teatavatest kolmandatest riikidest, välja arvatud Taist, ja sätestatakse nende haldamine

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 18. juuni 1996. aasta määrust (EÜ) nr 1095/96 GATTi XXIV artikli lõike 6 alusel toimunud läbirääkimiste tulemusena koostatud CXL loendis sätestatud kontsessioonide rakendamise kohta, [1] eriti selle artikli 1 lõiget 1,

ning arvestades, et:

(1) komisjoni määrusega (EÜ) nr 2449/96 [2] sätestatakse üksikasjalikud rakenduseeskirjad teatavatele iga-aastastele tariifikvootidele, mille kohaselt CN-koodidega 07141091, 07141099, 07149011 ja 07149019 hõlmatud tooteid, mis pärinevad teatavatest kolmandatest riikidest, välja arvatud Taist, võib ühendusse importida vähendatud tollimaksumäära kohaldades;

(2) kõnealustes üksikasjalikes rakenduseeskirjades sätestatakse, et liikmesriikide pädevad asutused võivad impordilitsentse välja anda ainult sel juhul, kui komisjon on selleks eelnevalt nõusoleku andnud;

(3) kuigi nimetatud sätte eesmärk oli kvootide õiguspärane juhtimine, on kogemus näidanud, et ta on tarbetu ja muudab haldamise keerukamaks;

(4) seetõttu tuleks kõnealune säte kehtetuks tunnistada ja impordilitsentside väljaandmiseks ette näha küllaldaselt aega, et komisjon saaks probleemide tekkimisel siseriiklike asutuste tegevusse sekkuda;

(5) käesolevas määruses ettenähtud meetmed on kooskõlas teraviljaturu korralduskomitee arvamusega,

ON VASTU VÕTNUD KÄESOLEVA MÄÄRUSE:

Artikkel 1

Määruse (EÜ) nr 2449/96 artikli 8 lõiked 4 ja 5 asendatakse järgmisega:

"4. Impordilitsentsid antakse välja neljandal tööpäeval pärast taotluste saabumist, välja arvatud juhul, kui komisjon on liikmesriigi asutustele faksi või teleksi teel teatanud, et kõnealuste litsentside väljaandmise tingimusi ei ole täidetud.

Sellistel juhtudel võtab komisjon vajaduse korral pärast kolmanda päritoluriigiga konsulteerimist vajalikud meetmed.

5. Indoneesiast või Hiinast pärit toodete impordilitsentse, mille kohta järgmise aasta taotlused on esitatud detsembris, ei anta välja enne kõnealuse aasta jaanuari esimest tööpäeva."

Artikkel 2

Käesolev määrus jõustub 1. jaanuaril 2000.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 27. detsember 1999

Komisjoni nimel

komisjoni liige

Margot Wallström

[1] EÜT L 146, 20.6.1996, lk 1.

[2] EÜT L 333, 21.12.1996, lk 14.

--------------------------------------------------
Euroopa Liidu Teataja L 308 , 03/12/1999 Lk 0026 - 0026



Komisjoni määrus (EÜ) nr 2551/1999, 2. detsember 1999, millega muudetakse määrust (EMÜ) nr 963/98, millega sätestatakse lillkapsa ja artišoki turustusstandardid EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 28. oktoobri 1996. aasta määrust (EÜ) nr 2200/96 puu- ja köögiviljaturu ühise korralduse kohta, [1] viimati muudetud määrusega (EÜ) nr 1257/1999, [2] eriti selle artikli 2 lõiget 2, ning arvestades, et: (1) komisjoni määruse (EÜ) nr 963/98 [3] (millega sätestatakse lillkapsa ja artišoki turustusstandardid) I lisaga on ette nähtud lillkapsa värvust käsitlevad sätted; teatavate uute lillkapsasortide värvus erineb seni turustada lubatud lillkapsaste värvusest; lillkapsaste kvaliteeti ning standardi märkimist käsitlevaid sätteid tuleks muuta; (2) käesolevas määruses sätestatud meetmed on kooskõlas värske puu- ja köögivilja korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EÜ) nr 963/98 I lisa muudetakse järgmiselt. 1. II jaotise (Kvaliteedinõuded) B osa (Liigitamine) joonealune märkus 1 asendatakse järgmisega: "(1) Muu värvusega lillkapsaste turustamine on lubatud, kui nende omadused vastavad valitud klassile ning nende värvus on sordile tüüpiline." 2. IV jaotise (Märgistamisnõuded) B osa (Toote liik) teine taane asendatakse järgmisega: "— II jaotise B osa joonealuses märkuses 1 nimetatud muu värvusega lillkapsaste kaubandusliku tüübi või sordi nimi". Artikkel 2 Käesolev määrus jõustub seitsmendal päeval pärast selle avaldamist Euroopa Ühenduste Teatajas. Määrust kohaldatakse selle jõustumise päevale järgneva kuu esimesest päevast. Käesolev määrus on tervikuna siduv ja vahetult kohaldatav kõikides liikmesriikides. Brüssel, 2. detsember 1999 Komisjoni nimel komisjoni liige Franz Fischler [1] EÜT L 297, 21.11.1996, lk 1. [2] EÜT L 160, 26.6.1999, lk 80. [3] EÜT L 135, 8.5.1998, lk 18. --------------------------------------------------
Euroopa Liidu Teataja L 189 , 22/07/1999 Lk 0043 - 0043



Nõukogu määrus (EÜ) nr 1602/1999, 19. juuli 1999, millega muudetakse määrust (EÜ) nr 2597/97, millega sätestatakse täiendavad eeskirjad piima- ja piimatooteturu ühise korralduse kohta joogipiima osas EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artiklit 37, võttes arvesse komisjoni ettepanekut, [1] võttes arvesse Euroopa Parlamendi arvamust [2] ning arvestades, et: määruse (EÜ) nr 2597/97 [3] artikli 4 punktis d on sätestatud, et 3,5 massiprotsenti rasva sisaldavas joogipiimas peab rasvavaba kuivaine sisaldus olema 8,50 massiprotsenti või rohkem, teistsuguse rasvasisaldusega piima korral peab rasvavaba kuivaine sisaldus olema samaväärne; on leitud, et teatavates liikmesriikides ei ulatu toorpiima kuivainesisaldus nimetatud määrani terve aasta või selle osa jooksul; selline olukord võib kahjustada joogipiima tarneid teatavates ühenduse piirkondades; pidades silmas kõnealuse määruse artikli 3 lõikes 2 sätestatud piiranguid piima rasvavaba kuivaine sisalduse kohta ning muid nimetatud määruse artiklis 4 sätestatud täiendavaid nõudeid, tuleks artikli 4 punkt d välja jätta alates 1. jaanuarist 1999, ON VASTU VÕTNUD KÄESOLEVA MÄÄRUSE: Artikkel 1 Määruse (EÜ) nr 2597/97 artikli 4 punkt d jäetakse välja. Artikkel 2 Käesolev määrus jõustub Euroopa Ühenduste Teatajas avaldamise päeval. Määrust kohaldatakse alates 1. jaanuarist 1999. Käesolev määrus on tervikuna siduv ja vahetult kohaldatav kõikides liikmesriikides. Brüssel, 19. juuli 1999 Nõukogu nimel eesistuja K. Hemilä [1] EÜT C 70, 13.3.1999, lk 14. [2] Arvamus on esitatud 14. aprillil 1999 (Euroopa Ühenduste Teatajas seni avaldamata). [3] EÜT L 351, 23.12.1997, lk 13. --------------------------------------------------
Euroopa Liidu Teataja L 070 , 17/03/1999 Lk 0011 - 0011



Komisjoni määrus (EÜ) nr 568/1999, 16. märts 1999, millega muudetakse määrust (EÜ) nr 577/97, millega sätestatakse nõukogu määruse (EÜ) nr 2991/94 (millega sätestatakse võiderasvade standardid) ja nõukogu määruse (EMÜ) nr 1898/87 (piima ja piimatoodete turustamisel kasutatavate nimetuste kaitse kohta) teatavad üksikasjalikud rakenduseeskirjad EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 5. detsembri 1994. aasta määrust (EÜ) nr 2991/94, millega sätestatakse võiderasvade standardid, [1] eriti selle artiklit 8, võttes arvesse nõukogu 2. juuli 1987. aasta määrust (EMÜ) nr 1898/87 piima ja piimatoodete turustamisel kasutatavate nimetuste kaitse kohta, [2] viimati muudetud määrusega (EÜ) nr 222/98, [3] eriti selle artikli 4 lõiget 2, ning arvestades, et: komisjoni määrusega (EÜ) nr 577/97 [4] (viimati muudetud määrusega (EÜ) nr 2521/98 [5]) nähakse ette erisätted nimetuse "või" kasutamiseks võid, suhkrut ja alkoholi sisaldava tooterühma puhul; teatavad kõnealused tooted vastavad määruse (EÜ) nr 2991/94 artikli 2 lõikes 2 sätestatud ja traditsioonilisi nimetusi käsitleva erandi tingimustele; kõnealused tooted on määruse (EÜ) nr 577/97 I lisas määratletud toodetena, mille minimaalne rasvasisaldus on 34 %; Ühendkuningriigi esitatud lisateabest nähtub, et teatavate traditsiooniliste omadustega toodete rasvasisaldus on ligikaudu 20 %; seepärast tuleks määruse (EMÜ) nr 577/97 I lisa vastavalt kohandada; asjaomased korralduskomiteed ei ole oma esimeeste kehtestatud tähtajaks arvamusi esitanud, ON VASTU VÕTNUD KÄESOLEVA MÄÄRUSE: Artikkel 1 Määruse (EÜ) nr 577/97 I lisa V punkti esimeses taandes asendatakse väljend "34 %" väljendiga "20 %". Artikkel 2 Käesolev määrus jõustub seitsmendal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 16. märts 1999 Komisjoni nimel komisjoni liige Franz Fischler [1] EÜT L 316, 9.12.1994, lk 2. [2] EÜT L 182, 3.7.1987, lk 36. [3] EÜT L 28, 1.2.1998, lk 1. [4] EÜT L 87, 2.4.1997, lk 3. [5] EÜT L 31, 25.11.1998, lk 12. --------------------------------------------------
Euroopa Liidu Teataja L 327 , 21/12/1999 Lk 0011 - 0011



Nõukogu määrus (EÜ) nr 2703/1999, 14. detsember 1999, millega muudetakse määrust (EÜ) nr 2596/97, millega pikendatakse Austria, Soome ja Rootsi ühinemisakti artikli 149 lõikes 1 sätestatud ajavahemikku EUROOPA LIIDU NÕUKOGU, võttes arvesse Austria, Soome ja Rootsi ühinemisakti, eriti selle artikli 149 lõiget 2, võttes arvesse komisjoni ettepanekut, [1] võttes arvesse Euroopa Parlamendi arvamust [2] ning arvestades, et: (1) määruse (EÜ) nr 2596/97 [3] artikli 1 teise lõiguga pikendatakse kuni 31. detsembrini 1999 ajavahemikku, mille jooksul võib seoses inimtoiduks ettenähtud piima rasvasisalduse nõuetega võtta Soomes ja Rootsis üleminekumeetmeid; ühenduse eeskirjade kohandamisel esinenud raskusi, mis tingisid üleminekumeetmete võtmise, ei õnnestunud kõrvaldada enne 31. detsembrit 1999; (2) seepärast tuleb kasutada 1994. aasta ühinemisaktiga ettenähtud võimalust pikendada kõnealust ajavahemikku; nelja-aastane lisa-ajavahemik tundub asjakohane; (3) nende liikmesriikide edusamme ühenduse eeskirjade kohaldamisel tuleb vahepeal kontrollida, ON VASTU VÕTNUD KÄESOLEVA MÄÄRUSE: Artikkel 1 Määruse (EÜ) nr 2596/97 artikli 1 teine lõik asendatakse järgmisega: "Soomes ja Rootsis toodetud inimtoiduks ettenähtud piima rasvasisalduse nõuete osas pikendatakse seda ajavahemikku käesolevaga siiski 31. detsembrini 2003. Soome ja Rootsi teatavad komisjonile enne 31. detsembrit 2001 ühenduse eeskirjade kohandamiseks võetud meetmetest. Selle põhjal esitab komisjon nõukogule aruande asjaomaste liikmesriikide edusammude kohta." Artikkel 2 Käesolev määrus jõustub 1. jaanuaril 2000. Käesolev määrus on tervikuna siduv ja vahetult kohaldatav kõikides liikmesriikides. Brüssel, 14. detsember 1999 Nõukogu nimel eesistuja K. Hemilä [1] EÜT C 342, 30.11.1999, lk 35. [2] Arvamus on esitatud 2. detsembril 1999 (Euroopa Ühenduste Teatajas seni avaldamata). [3] EÜT L 351, 23.12.1997, lk 12. --------------------------------------------------
Euroopa Liidu Teataja L 221 , 21/08/1999 Lk 0005 - 0005



Komisjoni määrus (EÜ) nr 1823/1999, 20. august 1999, millega määratakse kindlaks tundlikud tootmispiirkonnad ja/või kõrge kvaliteediga sortide rühmad, mille suhtes ei kohaldata toortubaka kvoodi tagasiostmise programmi EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 30. juuni 1992. aasta määrust (EMÜ) nr 2075/92 toortubakaturu ühise korralduse kohta, [1] viimati muudetud määrusega (EÜ) nr 660/1999, [2] eriti selle artiklit 14a, ning arvestades, et: (1) komisjoni 22. detsembri 1998. aasta määruse (EÜ) nr 2848/98 (millega kehtestatakse üksikasjalikud eeskirjad nõukogu määruse (EMÜ) nr 2075/92, milles käsitletakse lisatasude kavade, tootmiskvootide ja eritoetuste andmist tubakasektori tootjarühmadele, [3] kohaldamiseks, viimati muudetud määrusega (EÜ) nr 1373/1999 [4]) artikli 34 lõike 2 kohaselt peab komisjon liikmesriikide ettepanekute põhjal kindlaks määrama, milliste tundlike tootmispiirkondade ja/või kõrge kvaliteediga sortide rühmade suhtes ei kohaldata kuni 25 % ulatuses iga liikmesriigi tagatiskünnisest kvoodi tagasiostmisprogrammi; (2) teatavate liikmesriikide taotlusel tuleks need kõrge kvaliteediga sortide rühmad kindlaks määrata; (3) kuna määruse (EÜ) nr 2848/98 artikli 35 lõikes 2 sätestatakse, et liikmesriigid peavad avalikustama oma müügisoovi enne 1. septembrit, et teised tootjad saaksid kvoodi osta enne selle tegelikku tagasiostmist, tuleb käesolevat määrust kohaldada alates 31. augustist 1999, ON VASTU VÕTNUD KÄESOLEVA MÄÄRUSE: Artikkel 1 Kõrge kvaliteediga sortide rühmade suhtes ei kohaldata 1999. aasta saagi puhul kvoodi tagasiostmist järgmiselt: Portugalis: —Rühm I: | 1 375 tonni, | —Rühm II: | 300 tonni; | Prantsusmaal: —Rühm I: | 1 333 tonni, | —Rühm II: | 2 032 tonni, | —Rühm III: | 1 638 tonni. | Artikkel 2 Käesolev määrus jõustub Euroopa Ühenduste Teatajas avaldamise päeval. Määrust kohaldatakse alates 31. augustist 1999. Käesolev määrus on tervikuna siduv ja vahetult kohaldatav kõikides liikmesriikides. Brüssel, 20. august 1999 Komisjoni nimel komisjoni liige Karel Van Miert [1] EÜT L 215, 30.7.1992, lk 70. [2] EÜT L 83, 27.3.1999, lk 10. [3] EÜT L 358, 31.12.1998, lk 17. [4] EÜT L 162, 26.6.1999, lk 47. --------------------------------------------------
Euroopa Liidu Teataja L 005 , 09/01/1999 Lk 0064 - 0064



Komisjoni määrus (EÜ) nr 39/1999, 8. jaanuar 1999, millega muudetakse määrust (EMÜ) nr 2131/93, milles sätestatakse sekkumisametite valduses oleva teravilja müümise kord ja tingimused EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 30. juuni 1992. aasta määrust (EMÜ) nr 1766/92 teraviljaturu ühise korralduse kohta, [1] viimati muudetud komisjoni määrusega (EÜ) nr 923/96, [2] eriti selle artiklit 5, ning arvestades, et: komisjoni määruses (EMÜ) nr 2131/93, [3] viimati muudetud määrusega (EÜ) nr 2193/96, [4] sätestatakse sekkumisametite valduses oleva teravilja müümise kord ja tingimused; veokulud erinevad olulisel määral sõltuvalt ajast ning mõnel juhul on kõnealuseid kulusid võimatu ette arvata, eriti jõetranspordi puhul; eelarve tõttu tuleks kindlaks määrata kõnealuste kulude maksimumsumma; kõnealuse summa peavad määrama kindlaks sekkumisametid ning see tuleb märkida pakkumismenetluste teadaannetesse; Sloveenias asuv Koperi sadam oli Austria jaoks tavapärane väljumissadam enne ühinemist Euroopa Liiduga; seepärast on vaja veokulude hüvitamiseks arvata Koperi sadam ühenduse teravilja väljumiskohaks; käesoleva määrusega ettenähtud meetmed on kooskõlas teraviljaturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EMÜ) nr 2131/93 artikli 7 lõige 2a asendatakse järgmisega: "2a. Kui liikmesriikidel ei ole meresadamaid, võib sätestada eelmisest lõigust erandi ning näha ette, et meresadama kaudu eksportimisel rahastatakse ladustamiskoha ja tegeliku väljumiskoha vahelised madalaimad veokulud pakkumismenetluse teadaannetes osutatud maksimumsummade piires. Käesoleva lõike kohaldamisel võib käsitada Sloveenias asuvat Koperi sadamat väljumiskohana." Artikkel 2 Käesolev määrus jõustub kolmandal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 8. jaanuar 1999 Komisjoni nimel komisjoni liige Franz Fischler [1] EÜT L 181, 1.7.1992, lk 21. [2] EÜT L 126, 24.5.1996, lk 37. [3] EÜT L 191, 31.7.1993, lk 76. [4] EÜT L 293, 16.11.1996, lk 1. --------------------------------------------------
Euroopa Liidu Teataja L 046 , 20/02/1999 Lk 0015 - 0015



Komisjoni määrus (EÜ) nr 379/1999, 19. veebruar 1999, millega muudetakse määrust (EMÜ) nr 2568/91 oliiviõlide ja pressimisjääkide omaduste ja asjakohaste analüüsimeetodite kohta EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 22. septembri 1966. aasta määrust nr 136/66/EMÜ õli- ja rasvaturu ühise korralduse kehtestamise kohta, [1] viimati muudetud määrusega (EÜ) nr 1638/98, [2] eriti selle artiklit 35a, ning arvestades, et: komisjoni määruses (EMÜ) nr 2568/91 [3] (viimati muudetud määrusega (EÜ) nr 2248/98 [4]) on määratletud oliiviõlide ja pressimisjääkide omadused ja asjakohased analüüsimeetodid; määruses (EMÜ) nr 2568/91 sätestatud oliiviõli proovide analüüsiks ettevalmistamise tingimuste ühtlustamiseks tuleks kõnealuse määrusega nõuda rahvusvahelise standardi EN ISO 5555 kasutamist lisaks juba kohaldatavale standardile EN ISO 661; käesoleva määruse kohaldamist tuleks edasi lükata, et anda aega uute standarditega kohanemiseks ja nende kohaldamiseks vajalike meetmete võtmiseks; käesoleva määrusega ettenähtud meetmed on kooskõlas õli- ja rasvaturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EMÜ) nr 2568/91 artikli 2 lõige 3 asendatakse järgmisega: "3. I lisa kohased õli omaduste kindlaksmääramise proovid võetakse vastavalt proovide katseteks ettevalmistamise rahvusvahelisele standardile EN ISO 661 ja proovide võtmise rahvusvahelisele standardile EN ISO 5555." Artikkel 2 Käesolev määrus jõustub kolmandal päeval pärast selle avaldamist Euroopa Ühenduste Teatajas. Käesolevat määrust kohaldatakse selle jõustumise päevale järgneva neljanda kuu esimesest päevast. Käesolev määrus on tervikuna siduv ja vahetult kohaldatav kõikides liikmesriikides. Brüssel, 19. veebruar 1999 Komisjoni nimel komisjoni liige Franz Fischler [1] EÜT 172, 30.9.1966, lk 3025/66. [2] EÜT L 210, 28.7.1998, lk 32. [3] EÜT L 248, 5.9.1991, lk 1. [4] EÜT L 282, 20.10.1998, lk 55. --------------------------------------------------